Elon Musk intră în competiție cu Jeff Bezos pe zona de servicii cloud.
Elon Musk intră în parteneriat cu Microsoft. Musk intră în competiție cu Jeff Bezos, care deține și compania cu care rivalizează SpaceX, numită Blue Origin.
Elon Musk, șeful de la Tesla și SpaceX, intră într-un parteneriat cu Microsoft, anunță Wall Street Journal. Scopul este să creeze rețele sigure și servicii cloud, în Spațiu. Iar aici intră în competiție cu alt bogat om al lumii. Cu Jeff Bezos, care deține, pe lângă Amazon, și compania cu care rivalizează SpaceX, numită Blue Origin. Și el anunța, în urmă cu trei luni, că începe eforturile pentru organizarea de zboruri spațiale, care să îmbunătățească serviciile de cloud-computing.